CELEX: 32011R0763
Language: da
Date: 2011-07-29 00:00:00
Title: Kommissionens gennemførelsesforordning (EU) nr. 763/2011 af 29. juli 2011 om tarifering af varer i den kombinerede nomenklatur

3.8.2011   
            
            
               DA
            
            
               Den Europæiske Unions Tidende
            
            
               L 200/6
            
         KOMMISSIONENS GENNEMFØRELSESFORORDNING (EU) Nr. 763/2011
   af 29. juli 2011
   om tarifering af varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2 ud fra den begrundelse, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i den kombinerede nomenklatur, og som ikke er i overensstemmelse med EU-retten fastsat i denne forordning, fortsat kan påberåbes af modtageren i henhold til bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (2) i et tidsrum på tre måneder.
            
         
               (5)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         VEDTAGET DENNE FORORDNING:
   Artikel 1
   De varer, der er anført i kolonne (1) i skemaet i bilaget, tariferes i den kombinerede nomenklatur i den i kolonne (2) i skemaet nævnte KN-kode.
   Artikel 2
   Bindende tariferingsoplysninger meddelt af medlemsstaternes toldmyndigheder, som ikke er i overensstemmelse med EU-retten fastsat i denne forordning, kan fortsat påberåbes i henhold til bestemmelserne i artikel 12, stk. 6, i forordning (EØF) nr. 2913/92 i et tidsrum på tre måneder.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 29. juli 2011.
      
         
            På Kommissionens vegne For formanden
         
         Algirdas ŠEMETA
         
            Medlem af Kommissionen
         
      
   
   
      (1)  EFT L 256 af 7.9.1987, s. 1.
   
      (2)  EFT L 302 af 19.10.1992, s. 1.
   
      BILAG
      
                  Varebeskrivelse
               
               
                  Tarifering (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  Et bærbart batteridrevet apparat (såkaldt “e-bogslæser”) til optagelse og gengivelse af forskellige typer tekstfiler (fx pdf, wol og html), stillbilledfiler (fx jpeg) og lydfiler (fx mp3), af størrelse ca. 18 x 12 x 1 cm og vægt ca. 220 g.
                  Apparatet er forsynet med:
                  
                              —
                           
                           
                              en monokrom skærm (der benytter elektronisk blæk-teknologi og gråtoneskala i 4 niveauer) af størrelse ca. 12 x 9 cm med en skærmdiagonal på ca. 15 cm (6 tommer) og en opløsning på 600 x 800 pixels,
                           
                        
                              —
                           
                           
                              en USB-grænseflade,
                           
                        
                              —
                           
                           
                              en konnektor til hovedtelefoner,
                           
                        
                              —
                           
                           
                              en spalte til hukommelseskort,
                           
                        
                              —
                           
                           
                              kontrol- og navigeringsknapper,
                           
                        
                              —
                           
                           
                              en 200 MHz processor og
                           
                        
                              —
                           
                           
                              en intern hukommelse på 512 MB.
                           
                        Apparatet kan tilsluttes en automatisk databehandlingsmaskine med henblik på overførsel af filer.
                  Apparatet kan gengive tekst, stillbilleder og lyd ved at behandle data, der er lagret enten i den interne hukommelse eller på et hukommelseskort.
                  Apparatet har hverken oversættelses- eller ordbogsfunktioner.
               
               
                  8543 70 90
               
               
                  Tarifering i henhold til de almindelige tariferingsbestemmelser 1 og 6 vedrørende den kombinerede nomenklatur og teksten til KN-kode 8543, 8543 70 og 8543 70 90.
                  Tarifering som en automatisk databehandlingsmaskine henhørende under pos. 8471 er udelukket, da apparatet ikke opfylder betingelserne i bestemmelse 5 A) til kapitel 84.
                  Da apparatet heller ikke er af en art, der udelukkende eller hovedsagelig anvendes i et automatisk databehandlingsanlæg, er tarifering som en enhed af et sådant anlæg under pos. 8471 også udelukket.
                  Tarifering under pos. 8528 som en monitor er udelukket, da apparatet ikke er i stand til at gengive videobilleder som følge af den specifikke teknologi, der benyttes til visning, og den deraf følgende ringe billedkvalitet, som medfører, at kun dokumentformater og stillbilleder kan gengives.
                  Apparatet skal betragtes som et elektronisk apparat med en selvstændig funktion, ikke andetsteds tariferet i kapitel 85.
                  Det skal derfor tariferes under KN-kode 8543 70 90.